චෛත්‍යයට යාර කීපයක් ඔබ්බෙන් කුඩා පැල්පතකි. එහි වහළ පමණක් පොල් අතු වලින් ආවරණය වී තිබුණත් වටේ කිසිවකින්වත් වැසී තිබුණේ නැත. අඩි විස්සක් පහළොවක් තරමේ දිග පළලින් යුතු එය එදා රාත්‍රිය ගත කිරීමට තිබුණ මාලිගාවය. අපේ ආම්පන්න හැළි-වළන් හා වේලකට දෙවේලකට සෑහෙන අමු ආහාර ද්‍රව්‍ය ස්වල්පය කරත්තයෙන් බාගෙන අවට නිරීක්‍ෂණය කළෙමු. වැහි කාලය නොවූවත් ගඟ දෙසට යොමු වූ ඉතා පටු දිය පාරවල් තවමත් සිඳී ගොස් තිබුණේ නැත. විශ්වාස කළ නොහැකි තරම් මහතට පයේ බත් කෙණ්ඩ තරම් වූ අල සහිත කොහිල ගාල් අප කාගේත් පුදුමයට හේතු විය. ඒ ජල මාර්ග ගලා ගියේ මගකැලෑව මැදිනි. පැල් පතේ සිට දිගටම මහ මූකළානය.
චෛත්‍යයට යාර කීපයක් ඔබ්බෙන් තිබුනේ කුමක්ද?
කුඩා පැල්පතකි